Portread Enghreifftiol

[bookmark: _GoBack]Defnyddiwch y portread enghreifftiol isod i ddyfeisio’ch meini prawf llwyddiant. Dylech gynnwys yr holl nodweddion sydd angen er mwyn ysgrifennu portread effeithiol.  

Yn ffatri siocled anferthol mae’r dyn echreiddig yma yn byw. Er nad yw ei deulu’n byw yn y ffatri, mae’n unigolyn hynod o gariadus sy’n caniatáu i nifer o ymwelwyr brwdfrydig ymweld â’i ffatri ryfeddol bob blwyddyn. Efallai ei fod yn cuddio’i wir deimladau o unigrwydd y tu fewn, fel clown yn cuddio tu ôl i fwgwd lliwgar, hapus.

Mae gan y dyn yma wallt hir, syth a thywyll sy’n eistedd o dan het ddu, grand. Croen golau fel yr eira sydd ganddo, sy’n sicr heb weld golau haul ers amser maith. Er hyn, gwisga’r dyn y dillad mwyaf moethus a welsoch erioed. Siaced borffor, ddrud sy’n gorchuddio ei gorffolaeth dal a thenau, a menig du, lledr sydd o amgylch ei ddwylo main. Wrth edrych arno, rydych chi’n sicr o sylwi ar ei wen ddireidus a’i llygaid mawr sy’n serennu fel y sêr ar noson dywyll o Ragfyr.  

Mae’r dyn yn ymfalchïo yn ei allu i fod yn ddyfeisiwr arloesol sy’n fwy na parod i drio bron unrhyw beth unwaith. Wrth iddo greu losin newydd, mae ei greadigrwydd yn cael ei  arddangos ar ei orau. Er hyn, peidiwch â cheisio ei dwyllo, gan ei fod mor gyfrwys â chadno. Oni bai am hyn, ni fyddai ei ffatri wedi bod mor llwyddiannus. Nid yw e’n unigolyn cas o gwbl, ond mae’n ddyn busnes chwyldroadol sydd wir am y gorau i’w ffatri ddiddorol. Gellir gweld hyn wrth iddo amlygu ei bersonoliaeth garedig a chyfeillgar wrth iddo ganiatáu i Charlie a’i dad-cu bregus ymweld â’r ffatri ar ôl iddyn nhw ennill y tocynnau aur. Adlewyrcha hyn ochr gofalgar a meddylgar y dyn; roedd wastad yn rhoi eraill o flaen ei hun.
